- Justin Bieber kommer tirsdag
Det er NRK.no som i ettermiddag får opplyst fra sikkerhetsselskapet Pro Sec at det nå skal være klart at den kanadiske popstjernen ikke ankommer før samme dag som konsertrekken starter - altså tirsdag 16. april.Henning Kristiansen, operativ leder i sikkerhetsselskapet Pro Sec, sier det samme til VG. - Det er det vi har fått bekreftet per i dag - at han kommer tirsdag. Men det er ikke endelig. Det kan godt hende han kommer før, sier Kristiansen, som ikke vil spekulere i hvor sannsynlig det er at popstjernen kan komme til å forandre planer. - For dere betyr det mye ekstra arbeid om han kommer tidligere? - Vi er fornøyd hvis han kommer tirsdag, på konsertdatoen. Men kommer han før så er vi forberedt på det også, svarer sikkerhetssjefen. - Vet dere noe mer om når han kommer til å forlate Norge? - Nei, vi har ikke hørt et rykte en gang, sier Kristiansen.Peer Osmundsvaag kos konsertarrangøren Atomic vil ikke kommentere saken. - Denne informasjonen er det sikkerhetsselskapet Pro Sec som må stå inne for, sier han til VG.For å unngå at Justin Bieber-fans skal storme flyplassen i neste uke, har Oslo Lufthavn gått til det sjeldne skrittet å sende ut en pressemelding for å forhindre kaos når Bieber lander. Vanligvis er det strengt hemmelig hvordan celebre personer ankommer flyplassen, men Oslo Lufthavn informerer om at Bieber ankommer med privatfly, og at han derfor ikke kommer til å bevege seg gjennom terminalen. «Dette betyr at han ikke på noe tidspunkt vil være synlig eller tilgjengelig for folk ved Oslo Lufthavn», het det i kunngjøringen tidligere i uken.66.000 fans er forventet å strømme til konsertarenaen i løpet av de tre dagene. Tomm Berger, innsatsleder i Asker Bærum politidistrikt, sier til VG at de vil ta affære hvis de ser ungdom campe utenfor. - I Asker og Bærum politidistrikt er det uaktuelt med overnatting ved Telenor Arena. Ser vi folk som prøve å overnatte, kommer vi til å kontakte foreldre og barnevernsvakten. Hvis foreldre er langt unna, tar barnevernsvakten over ansvaret for barna inntil foreldrene kan komme og bistå. Berger vil ikke kommentere når Justin Bieber kommer til Norge. - Det har jeg helt ærlig ingen oversikt over.Sikkerhetsoppbudet og planleggingen rundt besøket til 19-åringen som nok kan omtales som verdens største mannlige popstjerne i disse dager, er enormt. Alle i hovedstaden har friskt i minnet det kaoset som regjerte da Bieber for første GANG hadde en lynvisitt i mai i fjor. Totalt vil over 800 vektere, helsearbeidere og servicefolk følge nøye med på at sikkerheten er på topp for fansen. Flere kilometer med gjerder er ett av sikkerhetstiltakene som skal holde hordene med fans trygge når Bieber nå kommer tilbake.
Sikkerhetsselskapet som skal ta hånd om Justin Bieber (19) i Norge neste uke, melder siste nytt.